पेच

पेंच (स्क्रू) या बोल्ट एक प्रकार के यांत्रिक युक्ति छीकै जे दुगो भागों के परस्पर कस्सै (fastening) के काम आबै छै। ई कोय धातु के बेलनाकार दण्ड प वर्तुलाकार (हेलिकल) चूड़ी (थ्रेड्स) काटी क बनैलो जाय छै।

आमतौर प पेंचों क ऐगो शीर्ष होय छै, ई पेंच के ऐऊ सिरा प विशेष रूप स गठित अनुभाग छीकै। पेंच क शीर्ष स ही घुमैलो या कसलो जाय छै। पेचों क कस्सै के लेली पेंचकस आरू पाना जैसनो औजार के प्रयोग करलो जाय छै।

अधिकतर पेंच दक्षिणावर्त घूर्णन के द्वारा कसलो जाय छै। ई पेंचों क दक्षिणावर्त चूड़ी वाला कहलो जाय छै। वामावर्त चूड़ी वाला पेंचों क विशिष्ट स्थिति म प्रयोग करलो जाय छै। साइकिल के बाएं पाद म वामावर्त चूड़ी वाला पेंच के प्रयोग करलो जाय छै।